 **Månedsbrev for februar 2024**

 Kjære foreldre!

Først vil vi ønske Hugo hjertelig velkommen 😊 Hugo går på Småstein og skal begynne på Glimmer 😊 Det gleder vi oss til! Vi kommer til å ha gradvis tilvenning- slik at Hugo skal bli kjent med oss, samtidig som han har sin kjente voksen sammen med seg.

 I januar hadde vi sang og musikk i fokus. Sang og musikk brukes bevisst og aktivt gjennom hele barnehagedagen. «Sang hjelper barn til å overvinne frustrasjoner og uro og opplevelsen av tilhørighet styrkes. Musikkaktiviteter har en positiv effekt på engasjement. Musikk har potensial til å bedre selvfølelsen, selvtilliten og humøret.» Sitat er hentet fra «musikkens betydning for læring og trivsel» av Toril Karstad – spesialpedagog.

 Forskningen sier også at musikk når inn på en annen måte en verbal kommunikasjon.

Det er fantastisk kjekt når barna selv tar initiativ til å høre/ synge «hjulene på bussen», «Lille Petter Edderkopp» eller «hode , skulder, kne og tå» Julius sang eller Oaoaoa ( Bli med sangen). Barna kjenner på mestringsgleden med å kunne formidle ønsker og behov, så dette kommer vi til å fortsette med!

I februar er temaet: forming.

Vi kommer til å prøve ut ulike teknikker innen formingen, så det er bare til å glede seg 😊



**Onsdag 21. februar** blir det karneval i barnehagen. Denne dagen blir det underholdning og dans på felles for hele barnehagen. De av barna som har lyst til å kle seg ut - kan få lov til det.

 **Er det noe dere lurer på, så er det bare å ta kontakt!**

 **Med hilsen Ester, Ingvild, Eva og Gunhild**